Stigende tendens

Det er dog ikke kun Mathias Holch Kaas, der benytter sin hobby til også at rydde lidt op i naturen.

Detektorførernes regler Går du, eller har du lyst til at gå en tur med en metaldetektor, skal du følge disse skrevne og uskrevne regler. Man graver kun i pløjelaget.

Man går ingen steder uden tilladelse, heller ikke på stranden.

Går der en anden på den mark, man har forhørt sig om tilladelse til at gå på, holder man sig væk fra pågældende mark. Alternativt kontakter man personen, der kom først.

Man registrerer alle sine fund med en gps.

Det er der faktisk flere og flere, der gør, fortæller Jette Svane Hansen, der er formand for Sammenslutningen for Danske Amatørarkæologer.

- Jeg oplever, at det er en stigende tendens. Hvis man er ansvarlig og fornuftig, så samler man det op og tager det med, siger hun.

Der findes ikke nogle konkrete tal på, hvor meget skrot, der bliver samlet ind. Men ifølge Berit Hallam, der er funktionsleder i Miljøstyrelsen, drejer det sig årligt om mange hundrede kilo.

- I 2017 var der 29 detektorbrugere, der havde registreret, hvor meget, de havde fundet. Og det drejer sig om mere end 2.500 kilo på et år, forklarer hun.

Det er nemlig rigtig godt for natur og miljø, når store mængder af metalaffald bliver samlet sammen, mener Berit Hallam.